Diari Oficial de la Generalitat Valenciana


Sumari del DOGV 3862, del 23-10-2000 (2000/8250)

Informació pública de l'alternativa tècnica de programa d'actuació integrada, pla parcial i homologació de la unitat d'execució del sector de SUNP PAU-4 de Santa Apolònia-Canal 1.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3862

Data del DOGV
:   23-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8250


Organisme emissor
:   Arquitectura i Iniciatives per a la Ciutat, SA

Tipus de document
:   Anunci

Informació pública de l'alternativa tècnica de programa d'actuació integrada, pla parcial i homologació de la unitat d'execució del sector de SUNP PAU-4 de Santa Apolònia-Canal 1. [2000/Q8250]
  
Arquitectura i Iniciatives per a la Ciutat, SA, en virtut de les facultats que li confereix l'article 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'alternativa tècnica de programa d'actuació integrada, acompanyada de pla parcial, document d'homologació, avantprojecte d'urbanització corresponent a la unitat d'execució que es delimita al pla parcial integrant d'aquesta alternativa tècnica i que bàsicament es correspon amb el sector de SUNP PAU-4 Santa Apolònia-Canal 1, delimitat al Pla General d'Ordenació Urbana de Torrent, situat al sud-est del teixit suburbà de baixa densitat, conegut com el Vedat-Santa Apolònia, situat, alhora, al sud-oest del nucli urbà de la població de Torrent. Limita al nord amb els darrers contraforts de l'actual urbanització de Santa Apolònia i el sector de SUP FP-II, ja programat i actualment en execució; a l'est pel canal Xúquer-Túria, el col·legi el Vedat i el sector SUNP identificat com a PAU-2 (la Marxadella, polígon 19); al sud pel sector de SUNP, identificat com a PAU-5 (la Marxadella, polígon 20); i a l'oest pel sector SUP, identificat com a PP-15. Té una superfície aproximada de 25 hectàrees de sòl, segons el planejament, i de 27 hectàrees segons un recent amidament sobre base cartogràfica digital.
  
L'alternativa tècnica del programa, juntament amb el pla parcial i document d'homologació i avantprojecte d'urbanització annex, es troben protocol·litzats a la notaria del senyor Ramón Pascual Máiquez, amb domicili a Torrent, avinguda del País Valencià, 31; de la mateixa manera, una còpia d'aquesta alternativa s'ha dipositat a l'Ajuntament de Torrent, identificada com a programa d'actuació integrada, pla parcial i homologació de la unitat d'execució del sector de SUNP PAU-4 de Santa Apolònia-Canal 1-alternativa tècnica.
  
Es fa constar, en aplicació de l'article 46.3 de la Llei Reguladora de l'Activitat Urbanística, que durant el termini de 20 dies, comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria del senyor Ramón Pascual Máiquez per a obtenir informació, a través dels procediments legals, sobre els documents protocol·litzats.
  
Igualment es fa constar que es podran consultar a l'Ajuntament de Torrent les actuacions derivades de la documentació que hi ha dipositada i presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
De conformitat amb l'article 59.4 de la Llei 30/1992, del Règim Jurídic de les Administracions Públiques i del Procediment Administratiu Comú, aquest edicte val com a notificació als afectats desconeguts o no localitzats.